钦定古今图书集成/明伦汇编/氏族典/第290卷 > 唐肃
## 钦定古今图书集成/明伦汇编/氏族典/第290卷 > 唐肃

按《宋史唐肃传》：“肃字叔元，杭州钱塘人。举进士，调郿
县主簿，徙泰州司理参军。雷有终辟为观察推官，迁
秘书省著作佐郎，历知闻喜、福昌县，通判陜州。召拜
监察御史。或荐肃为郡牧判官。真宗曰：‘朕欲别用肃’。
遂提点梓州路刑狱，迁殿中侍御史，入为三司户部
判官，出知舒州，迁侍御史，为福建路转运使，判三司”
开拆司，再迁工部郎中、知洪州，寻为江南东路转运
使，擢三司度支副使。奉使契丹，还，迁刑部，为龙图阁
待制、登闻检院、知审刑院，卒。